Vyhodnotenie pripomienok k návrhu zákona č. 291/2002 Z.z. o Štátnej pokladnici predložených v rámci medzirezortného pripomienkového konania
(Pripomienky sa týkajú návrhu zákona, ktorý bol upravený v rámci vnútrorezortného pripomienkového konania)

Legenda:      Z  –  zásadná
                     O  –  odporúčacia
                    ČA – čiastočne akceptovaná  
                     N   –  neakceptovaná pripomienka
                  
Návrh zákona bol predložený nasledovným povinne pripomienkujúcim subjektom a ostatným povinne pripomienkujúcim subjektom:
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, Ministerstvo dopravy, pôšt a telekomunikácií,  Ministerstvo zahraničných vecí, Ministerstvo vnútra, Ministerstvo hospodárstva, Štátna pokladnica, Ministerstvo kultúry, Ministerstvo obrany, Ministerstvo školstva, Ministerstvo zdravotníctva, Ministerstvo výstavby a regionálneho rozvoja, Ministerstvo spravodlivosti, Ministerstvo práce soc. vecí a rodiny, Ministerstvo pôdohospodárstva, Ministerstvo životného prostredia, Úrad vlády SR, Najvyšší kontrolný úrad, Generálna prokuratúra, Národná banka Slovenska, Asociácia bánk, Najvyšší súd SR, Ústavný súd, Inštitút pre aproximáciu práva, Fond národného majetku

Pripomienky zaslali aj nasledovné subjekty, ktoré neboli oslovené:
Slovenská informačná služba, Úrad priemyselného vlastníctva SR, Sociálna poisťovňa, z toho prvý subjekt uplatnil 2 zásadné pripomienky a zvyšné dva subjekty nemali žiadne pripomienky. 

Oslovených subjektov	25	
Stanovisko z oslovených subjektov predložilo, z toho:	19	
v termíne	18	
po termíne 
Ministerstvo hospodárstva	1	
Pripomienky z oslovených subjektov nemalo	15	

Pripomienok spolu, z toho:	8	
zásadného charakteru	2	
Odporúčacích, z toho  	6	
akceptovaných  	2	
neakceptovaných	3	
čiastočne akceptovaných	1	

Zásadné pripomienky Slovenská informačná služba po telefonickej konzultácii stiahla, dôkazom čoho je jej písomné stanovisko.
Slovenská informačná služba nebola medzi povinne pripomienkujúcimi subjektami ani medzi oslovenými subjektami, napriek tomu boli jej pripomienky vyhodnotené.  

Pripomienkujúci subjekt	Pripomienka	Typ	Vyh.	Spôsob vyhodnotenia	
Štátna pokladnica	V § 10c ods. 2 na začiatok vety doplniť slová:
„Ak sa klient a Štátna pokladnica nedohodnú inak,“

V § 12 ods. 1 písm. c) sa na konci vety pripájajú slová „a pre  klientov uvedených v § 2a ods. 1 písm. l) a m)“, 

V osobitnej časti dôvodovej správy k bodu 1 za slovo „TARGET II“  doplniť slovo „prostredníctvom“
	O

O

O
	N

ČA

A
	Ide o klienta, ktorý je povinným klientom ŠP, t.j. nevstupuje do systému ŠP na základe dohody so ŠP.

Výnimku z účelu použitia peňažných prostriedkov v hotovosti je možné aplikovať len na klientov podľa § 2a ods. 1 písm. m).

Text bol upravený podľa návrhu
	
Úrad vlády SR sekcia vládnej legislatívy	Upozornenie na nesúlad s čl. 9 Legislatívnych pravidiel vlády SR 

V doložke zlučiteľnosti nie je potrebné vyjadrovať sa k bodom 4,5 a 6 doložky.

O	

A	Nevyhodnocuje sa

Text doložky bol upravený podľa návrhu
	
Slovenská informačná služba 	V § 7 ods. 4 za prvú vetu vložiť novú vetu, ktorá znie: 
„Klient Slovenská informačná služba môže vyčlenenú časť rozpočtu realizovať zo samostatného mimorozpočtového účtu.14c)“.

Poznámka pod čiarou k odkazu 14c znie:
„14c) § 22 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 584/2005 Z. z.“.

V § 12 ods. 1 písm. e) sa na konci vety čiarka nahrádza bodkočiarkou a vkladajú sa slová : 
„to neplatí, ak je to odôvodnené plnením úloh na úseku ochrany ústavného zriadenia, vnútorného poriadku, bezpečnosti štátu alebo obrany štátu a  ochrany utajovaných skutočností,24ba)“.

Poznámka pod čiarou k odkazu 24ba znie:
„24ba) Napríklad zákon č. 215/2004 Z. z. o ochrane utajovaných skutočností a o zmene a doplnení niektorých zákonov, § 22 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 584/2005 Z. z.“.
	Z

Z	N

N	Pripomienka bola písomne stiahnutá

Pripomienka bola písomne stiahnutá	
Ministerstvo školstva SR	K čl. I bod 4,  § 10c ods. 1:
V súlade s čl. 4 ods. 1 Legislatívnych pravidiel vlády SR odsek 1 vypustiť a včleniť podstatu jeho obsahu do odseku 2 a primerane upraviť odsek 3; alebo odsek 1 uviesť až za odsekom 3 a zvážiť úpravu odseku 3.

K § 10c ods. 2
Návrh tohto ustanovenia je v rozpore najmä s čl. 13 ods. 1 Ústavy SR. Slovo „najmä“ je potrebné vypustiť.

Odôvodnenie:
Všetko čo, čo musí žiadosť o realizáciu platby obsahovať, musí byť taxatívne ustanovená priamo v návrhu zákona.	
O

O	
N

N	
Ustanovenie ods. 1 má normatívnu povahu, pretože § 10c ods. 2 ustanovuje postup pri realizácii výdavkov z iných ako rozpočtových prostriedkov. § 10c má rovnakú štruktúru ako § 7 - § 10a, ktoré upravujú obdobné skutočnosti.

Povinnosti vyplývajúce z ustanovenia sú v súlade s čl. 13 ods. 1 Ústavy SR, ustanovené zákonom a ustanovenie je dostatočne určité. § 10c ods. 2 ustanovuje povinné náležitosti žiadosti o realizáciu platby.